ພວກຫົວຮຸນແຮງ ຕາລີບານ ມີຄວາມສົງໄສ ກ່ຽວກັບ ການເຈລະຈາ ສັນຕິພາບ
ພວກ ຕາລີບານ ຂອງ ອັຟການິສຖານ ມີຄວາມສົງໄສຕື່ມ ກ່ຽວກັບຜົນປະໂຫຍດຈາກ ການເຈລະຈາສັນຕິພາບ ກັບລັດຖະບານນະຄອນຫຼວງ ກາບູລ.
ພວກ ຕາລີບານ ຂອງ ອັຟການິສຖານ ແມ່ນກຳລັງມີຄວາມສົງໄສ ເພີ່ມເຕີມ ກ່ຽວກັບ ຄວາມຜົນປະໂຫຍດຈາກການເຈລະຈາສັນຕິ ພາບ ກັບລັດຖະບານນະຄອນຫຼວງ ກາບູລ ໃນຖະແຫຼງການເປັນພາສາ Pashto ສະບັບໜຶ່ງທີ່ກ່າວຕໍ່ ວີໂອເອ ໃນວັນເສົາວານນີ້ວ່າ ຜູ້ນຳຂອງພວກເຂົາແມ່ນຍັງບໍ່ທັນໄດ້ຕັດສິນ ໃຈທີ່ຈະເຮັດ ສັນຍາກັບນະຄອນຫຼວງ ກາບູລ ເທື່ອ ພວກເຂົາກ່າວ ວ່າ ຕົນເຊື່ອວ່າການເຈລະ ຈາຈະບໍ່ມີປະໂຫຍດຫຍັງຈົນກວ່າທະ ຫານຕ່າງປະເທດ ຈະຖອນອອກຈາກ ອັຟການິສຖານ ໝົດ, ມາດ ຕະການລົງໂທດຕໍ່ຜູ້ນຳຕໍ່ຕ້ານລັດຖະບານໄດ້ຖືກ ຍົກເລີກ ແລະ ນັກໂທດ ຕາລີບານ ໄດ້ຖືກປ່ອຍຕົວ ຖະແຫຼງການໄດ້ກ່າວວ່່າ ການບຸກໂຈມຕີຕອນກາງຄືນຂອງ ສະຫະ ລັດ ໃນ ອັຟການິສຖານ ແມ່ນກຳລັງສືບຕໍ່ຢູ່ ພວກເຂົາໄດ້ກ່າວ ເພີ່ມເຕີມວ່າ ກອງກຳລັງ ສະຫະລັດ ໄດ້ຖືກສົ່ງໄປສະ ໜາມຮົບ ແລະ ວ່າກອງກຳລັງ ອັຟການິສຖານ ກໍຍັງໄດ້ເພີ່ມການປະຕິບັດ ການຂອງພວກເຂົາເຈົ້າຫຼາຍຂຶ້ນ ພວກເຂົາກ່າວວ່າ ໂດຍພິຈາລະ ນາຕໍ່ການພັດທະນາດັ່ງກ່າວນີ້, ການເຈລະຈາສັນຕິພາບໃດໆກໍ ຈະບໍ່ມີຄວາມໝາຍຫຍັງ ໃນນະຄອນຫຼວງ ວໍຊິງຕັນ ວັນເສົາວານນີ້, ກະຊວງການຕ່າງປະ ເທດ ໄດ້ຮຽກຮ້ອງໃຫ້ພວກ ຕາລີບານ ປ່ຽນໃຈຂອງພວກເຂົາເຈົ້າ ແລະ ໃຫ້ສັນຍາວ່າຕົນຈະເຂົ້າຮ່ວມໃນການເຈ ລະຈາ ໂຄສົກກະຊວງການຕ່າງປະເທດກ່າວວ່າ ບັນດານັກການທູດ ອັຟການິສຖານ, ຈີນ, ປາກິສຖານ ແລະ ສະຫະ ລັດ ຜູ້ທີ່ໄດ້ຈັດການເຈລະຈາຫວັງວ່າ ກອງປະຊຸມຈະເລີ່ມຂຶ້ນໃນ ສັບປະດາທຳອິດຂອງເດືອນມີນານີ້ ເອກອັກຄະລັດຖະທູດຂອງ ອັຟການິສຖານ ໃນ ປາກິສຖານ ທ່ານ Hazrat Omer Zakhilwal, ໄດ້ກ່າວຕໍ່ວີໂອເອໃນວັນສຸກທີ່ຜ່ານມາວ່າ  ແລະ ໄດ້ກ່າວວ່າທ່ານຫວັງວ່າການເຈລະຈາຈະເລີ່ມຂຶ້ນພາຍໃນອີກສອງສາມມື້ນີ້